Guðrún hefur kennt í rúmlega 20 ár við Hólaskóla , fyrst við Bændaskólann á Hólum og síðar Háskólann á Hólum . Hún starfaði hjá Búnaðarsambandi Skagfirðinga við bændabókhald , kynbótadóma íslenska hestsins og fleiri verkefni 1991 - 1993 . Síðan hóf hún nám að nýju og lauk MS-prófi í hestafræðum ( Equine Science ) frá Háskólanum í Aberystwyth í Wales 1996 . Guðrún hóf störf við kennslu og rannsóknir við Bændaskólann á Hólum 1996 og hefur starfað þar sleitulaust síðan , stundum samhliða námi . Hún var ráðin lektor við Hólaskóla 2007 . Guðrún lauk námi í kennsluréttindum frá Háskólanum á Akureyri vorið 2009 og doktorsprófi í þjálfunarlífeðlisfræði hrossa frá sænska landbúnaðarháskólanum í Uppsala í Svíþjóð 2015 . Berglind er dósent við Menntavísindasvið Háskóla Íslands og formaður námsbrautarinnar Menntunarfræði og margbreytileiki . Rannsóknir hennar snúast um félagslegt réttlæti í menntun með áherslu á samverkandi áhrif stéttar , uppruna , kynferðis og sértækra menntunarþarfa á gæði og jafnrétti í uppeldi og menntun .